Държавен вестник, бр. 63, 2025 г., стр. 29

БРОЙ  63	
Д Ъ Р Ж А В Е Н  В Е С Т Н И К 	
СТР.  29   
Съвета от 27 април 2016 г. относно защитата 
на физическите лица във връзка с обработ­
ването на лични данни и относно свободното 
движение на такива данни и за отмяна на 
Директива 95/46/ЕО (Общ регламент относно 
защитата на данните) (ОВ, L 119/1 от 4 май 
2016 г.), с изключение на информацията, за 
която със закон се изисква да бъде обявена.
(3) За всяка вписана арбитражна инсти­
туция със седалище в Република България 
и за всяко производство по чл. 4, ал. 1, т. 2 
и ал. 2 се води електронната партида, в коя­
то се прилагат заявленията, документите, 
удостоверяващи вписаните обстоятелства, 
обявените актове и други документи, които 
могат да съдържат и лични данни за иденти­
фицирането на лицата, представляващи или 
управляващи юридическото лице, към което 
е създаден арбитражът, арбитрите и страните 
по арбитражните производства по чл. 4, ал. 1, 
т. 2 и ал. 2.
(4) Регистърът по ал. 1 е публичен в част­
та, съдържаща данни относно арбитражните 
институции и имената и професиите на арбит­
рите към тях. Останалите данни и документи 
в Регистъра по ал. 1 са достъпни само за 
министъра на правосъдието и за лицата, на 
които е възложил воденето на Регистъра, за 
Инспектората към министъра на правосъди­
ето по Закона за съдебната власт и за съда.
(5) Условията и редът за водене, достъп и 
съхраняване на Регистъра по ал. 1 се опре­
делят с наредба, издадена от министъра на 
правосъдието.
(6) Министерството на правосъдието съ­
бира такси в размери, определени с тарифа 
на Министерския съвет, за предоставяне на 
следните услуги от Регистъра по ал. 1:
1. вписване или заличаване на арбитраж 
като постоянна институция;
2. вписване на промени в обстоятелствата 
относно вписана постоянна институция;
3. вписване на обстоятелства относно 
арбитражни производства, образувани пред 
арбитраж, създаден за решаване на опреде­
лен спор, или пред постоянна арбитражна 
институция със седалище извън територията 
на Република България, както и на арбитри 
извън списъка на арбитража;
4. издаване на удостоверение за вписана 
постоянна арбитражна институция;
5. извършване на писмена справка за впи­
сани обстоятелства;
6. издаване на заверено копие на хартиен 
носител от електронен образ на заявление 
или приложения към него.
(7) Справките и удостоверенията не могат 
да съдържат лични данни, които не са предмет 
на публично вписване или обявяване.
(8) Всички действия, свързани с Регистъра 
по ал. 1, се извършват електронно. Услугите 
по ал. 6 могат да бъдат предоставяни и въз 
основа на писмено заявление.
Чл. 6б. (1) За постоянните арбитражни 
институции се вписват:
1. единен идентификационен код, наиме­
нование и правно-организационна форма на 
юридическото лице, към което е създадена 
арбитражната институция;
2. седалище и адрес на управление, адрес на 
офисите, в които се осъществява арбитражна 
дейност, и интернет страница;
3. имената на членовете на управителните 
органи на юридическото лице;
4. имена, професия и данни за контакт на 
членовете на управителния орган на арбитра­
жа, ако има такъв;
5. имена, професия и данни за контакт на 
арбитрите, чрез които постоянната институция 
осъществява арбитражна дейност;
6. специализация на арбитражната дейност, 
ако е приложимо.
(2) Ако арбитър по конкретно дело е лице 
извън списъка на арбитража, за разглежда­
ното с негово участие дело по партидата на 
арбитражната институция се вписват данните 
по ал. 3, т. 2 и 3.
(3) За арбитражните производства, обра­
зувани пред арбитраж, създаден за решаване 
на определен спор, или пред постоянна ар­
битражна институция със седалище извън 
територията на Република България се вписват 
следните обстоятелства:
1. дата на постъпване на искането за раз­
глеждане на арбитражния спор;
2. имената, съответно наименованията, и 
адресите на страните;
3. имена, професия и данни за контакт на 
арбитрите, избрани или назначени да решат 
спора, а когато са арбитри към постоянна 
арбитражна институция със седалище извън 
територията на Република България, се вписват 
също наименование, идентификационен номер 
и седалище на чуждестранната арбитражна 
институция;
4. дата и номер на арбитражното решение.
(4) В случаите по ал. 3 се прилагат:
1. искане за разглеждане на арбитражния 
спор и отговор на искането, ако е постъпил;
2. съобщение за предстоящо открито 
заседание за разглеждане на арбитражното 
дело – дата и начин на провеждане;
3. арбитражно решение, което се обявява с 
оглед на влизането му в сила чрез прилагане 
в Регистъра по чл. 6а.
Чл. 6в. (1) Заявление за вписване на пос­
тоянна арбитражна институция се подава от 
представляващия юридическото лице, към